ಸರ್ಕಾರೀ ನೀತಿ, ಕಾರ್ಪೊರೇಟ್ ನೀತಿ ಅಥವಾ ಸಾರ್ವಜನಿಕ ಅಭಿಮತಗಳ ಮೇಲೆ ಪ್ರಭಾವ ಬೀರುವ ಸಲುವಾಗಿ ಲಾಬಿ ಗುಂಪುಗಳನ್ನು ರಚಿಸಲಾಗುತ್ತದೆ. ಇದಕ್ಕೆ ಉದಾಹರಣೆಯೆಂದರೆ ಅಮೆರಿಕದ ವಿದೇಶಾಂಗ ನೀತಿಯ ಮೇಲೆ ಪ್ರಭಾವ ಬೀರುವ ಸಮಿತಿಗಳಲ್ಲೊಂದಾದ American Israel Public Affairs Committee ಅಥವಾ AIPAC. ಇಂತಹ ಗುಂಪುಗಳು ತಾವು ಒಂದು ನಿರ್ದಿಷ್ತವಾದ ಉದ್ದೇಶವನ್ನು ಹೊಂದಿರುವವೆಂದು ಘೋಷಿಸುತ್ತವೆ ಮತ್ತು ಈ ಉದ್ದೇಶಗಳಿಗೆ ನಿಷ್ಟವಾಗಿ ಕಾರ್ಯ ನಿರ್ವಹಿಸುತ್ತವೆ. ಯಾವುದೇ ಒಂದು ಲಾಬಿ ಗುಂಪು ತನ್ನ ನೈಜ ಉದ್ದೇಶ ಮತ್ತು ಬೆಂಬಲಿಗರನ್ನು ಗುಪ್ತವಾಗಿಟ್ಟಾಗ ಅದನ್ನು ಫ್ರಂಟ್ ಗ್ರೂಪ್ ಎನ್ನಲಾಗುವುದು. ಇದೇ ಅಲ್ಲದೆ ಸರ್ಕಾರಗಳು ಸಾರ್ವಜನಿಕ ಬಾಂಧವ್ಯ ಸಂಸ್ಥೆಗಳ ಲಾಬಿ ಮಾಡಿ ಸಾರ್ವಜನಿಕ ಅಭಿಮತವನ್ನು ಬದಲಾಯಿಸುವ ಪ್ರಯತ್ನವನ್ನೂ ಮಾಡಬಹುದು. ಇದಕ್ಕೆ ನೀಡಬಹುದಾದ ಜ್ವಲಂತ ಉದಾಹರಣೆಯೆಂದರೆ ಯುಗೋಸ್ಲಾವಿಯಾದ ಅಂತರ್ಯುದ್ಧವನ್ನು ಬಿಂಬಿಸಲಾದ ರೀತಿ. ಹೊಸದಾಗಿ ಹುಟ್ಟಿಕೊಂಡ ಕ್ರೊವೇಶಿಯಾ ಮಾತ್ತು ಬೋಸ್ನಿಯಾದ ಗಣತಂತ್ರ ಸರ್ಕಾರಗಳು ಅಮೆರಿಕನ್ PR ಸಂಸ್ಥೆಗಳ ಮೇಲೆ ಅಪಾರವಾಗಿ ಹಣ ಹೂಡಿಕೆ ಮಾಡಿ ಯು.ಎಸ್‌ನಲ್ಲಿ ತಮ್ಮತಮ್ಮ ಯುದ್ಧಕಾಲದ ಸ್ವರೂಪ ಧನಾತ್ಮಕವಾಗಿ ಕಾಣುವಂತೆ ಮಾಡಲು ಪ್ರಯತ್ನಿಸಿದವು.

ಎದುರಾಳಿಯನ್ನು ಗುರುತಿಸುವುದು
ಸಂದೇಶವನ್ನು ತಲುಪಿಸುವುದು
ಲಾಬಿ ಗುಂಪುಗಳು
ರಾಜಕೀಯ ಮತ್ತು ನಾಗರಿಕ ಸಮಾಜ